CELEX: 32011D0497
Language: lv
Date: 2011-08-09 00:00:00
Title: 2011/497/ES: Komisijas Īstenošanas lēmums ( 2011. gada 9. augusts ), ar ko atbilstīgi Eiropas Parlamenta un Padomes Regulai (EK) Nr. 258/97 atļauj laist tirgū fermentētu melno pupiņu ekstraktu kā jaunu pārtikas produktu sastāvdaļu (izziņots ar dokumenta numuru C(2011) 5645)

10.8.2011   
            
            
               LV
            
            
               Eiropas Savienības Oficiālais Vēstnesis
            
            
               L 205/33
            
         KOMISIJAS ĪSTENOŠANAS LĒMUMS
   (2011. gada 9. augusts),
   ar ko atbilstīgi Eiropas Parlamenta un Padomes Regulai (EK) Nr. 258/97 atļauj laist tirgū fermentētu melno pupiņu ekstraktu kā jaunu pārtikas produktu sastāvdaļu
   (izziņots ar dokumenta numuru C(2011) 5645)
   (Autentisks ir tikai teksts angļu valodā)
   (2011/497/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 1997. gada 27. janvāra Regulu (EK) Nr. 258/97, kas attiecas uz jauniem pārtikas produktiem un jaunām pārtikas produktu sastāvdaļām (1), un jo īpaši tās 7. pantu,
   tā kā:
   
               (1)
            
            
               Uzņēmums Cantox Health Sciences International uzņēmuma CBC Co. (Japāna) vārdā 2008. gada 8. jūlijā Apvienotās Karalistes kompetentajām iestādēm iesniedza lūgumu par fermentētu melno pupiņu ekstrakta kā jaunas pārtikas produktu sastāvdaļas laišanu tirgū.
            
         
               (2)
            
            
               Apvienotās Karalistes kompetentā pārtikas novērtēšanas iestāde 2009. gada 28. janvārī sniedza sākotnējā novērtējuma ziņojumu. Šajā ziņojumā tā secināja, ka fermentētu melno pupiņu ekstraktu ir pieļaujams lietot kā jaunu pārtikas produktu sastāvdaļu ar nosacījumu, ka tiek ievērotas produkta specifikācijas un lietošanas līmeņi.
            
         
               (3)
            
            
               Komisija 2009. gada 5. februārī nosūtīja sākotnējo novērtējuma ziņojumu visām dalībvalstīm.
            
         
               (4)
            
            
               Regulas (EK) Nr. 258/97 6. panta 4. punktā noteiktajā 60 dienu laikā saskaņā ar minēto noteikumu tika izteikti pamatoti iebildumi pret šā produkta tirdzniecību.
            
         
               (5)
            
            
               Tāpēc 2009. gada 19. augustā notika apspriešanās ar Eiropas Pārtikas nekaitīguma iestādi (EPNI).
            
         
               (6)
            
            
               EPNI 2011. gada 8. aprīlī“Zinātniskajā atzinumā par “fermentētu melno pupiņu (Touchi) ekstrakta” kā jaunas pārtikas produktu sastāvdaļas nekaitīgumu” (2) secināja, ka fermentētu melno pupiņu ekstrakts ir nekaitīgs, to lietojot ierosinātajā veidā un ievērojot lietošanas nosacījumus.
            
         
               (7)
            
            
               Pamatojoties uz zinātnisko novērtējumu, tika atzīts, ka fermentētu melno pupiņu ekstrakts atbilst kritērijiem, kas noteikti Regulas (EK) Nr. 258/97 3. panta 1. punktā, neskarot īpašos noteikumus Eiropas Parlamenta un Padomes 2002. gada 10. jūnija Direktīvā 2002/46/EK par dalībvalstu tiesību aktu tuvināšanu attiecībā uz uztura bagātinātājiem (3) un Eiropas Parlamenta un Padomes 2006. gada 20. decembra Regulā (EK) Nr. 1925/2006 par vitamīnu un minerālvielu, un dažu citu vielu pievienošanu pārtikai (4).
            
         
               (8)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Fermentētu melno pupiņu ekstraktu, kura specifikācijas norādītas pielikumā, var laist tirgū Savienībā kā jaunu pārtikas produktu sastāvdaļu uztura bagātinātājos, neskarot īpašos noteikumus Direktīvā 2002/46/EK un Regulā (EK) Nr. 1925/2006, paredzot, ka maksimāli uzņemamais daudzums dienā ir 4,5 g.
   2. pants
   Ar šo lēmumu atļautā fermentētu melno pupiņu ekstrakta nosaukums uz to saturoša pārtikas produkta etiķetes ir “fermentētu melno pupiņu (sojas) ekstrakts” vai “fermentētas sojas ekstrakts”.
   3. pants
   Šis lēmums ir adresēts CBC Co. Ltd., 2-15-13, Tsukima, Chuo-ku, Tokyo 104-0052, Japan.
   
      Briselē, 2011. gada 9. augustā
      
         
            Komisijas vārdā –
         
            Komisijas loceklis
         
         John DALLI
      
   
   
      (1)  OV L 43, 14.2.1997., 1. lpp.
   
      (2)  EFSA Journal 2011; 9(5):2136. (20. lpp.)
   
      (3)  OV L 183, 12.7.2002., 51. lpp.
   
      (4)  OV L 404, 30.12.2006., 26. lpp.
   
      PIELIKUMS
      
         FERMENTĒTU MELNO PUPIŅU EKSTRAKTA SPECIFIKĀCIJAS
      
      
         Apraksts
      
      Fermentētu melno pupiņu ekstrakts (Touchi ekstrakts) ir smalks gaiši brūns pulveris ar augstu proteīna saturu, ko iegūst no sarmatainās sojas (Glycine max) pupiņu ūdens ekstrakta, kas fermentētas ar Aspergillus oryzae. Ekstrakts satur a-glikozidāzes inhibitoru.
      
                  Fermentētu melno pupiņu ekstrakta ķīmiskais sastāvs
               
            
                  tauki
               
               
                  ne vairāk par 1 %
               
            
                  proteīns
               
               
                  ne mazāk par 55 %
               
            
                  ūdens
               
               
                  ne vairāk par 7 %
               
            
                  pelni
               
               
                  ne vairāk par 10 %
               
            
                  ogļhidrāti
               
               
                  ne mazāk par 20 %
               
            
                  a-glikozidāzes inhibīcijas aktivitāte
               
               
                  IC50 min 0,025 mg/ml
               
            
                  sojas izoflavons
               
               
                  ne vairāk par 0,3 g/100 g